ПЛАН

ЗА РАБОТА НА 59 ОБЕДИНЕНО УЧИЛИЩЕ „ВАСИЛ ЛЕВСКИ“

ПРЕЗ УЧЕБНАТА 2020 - 2021 ГОДИНА В УСЛОВИЯТА НА COVID-19

59 Обединено училище „Васил Левски“ стартира учебната 2020/2020 г. присъствено с дневна форма на обучение за всички ученици от 1 до 10 клас и подготвителна група, като има готовност да премине към обучение от разстояние в електронна среда за отделна паралелка или за цялото училище според указания от здравните власти.

Мерки за ограничаване на рисковете от разпространение на вируса и организация на учебния процес:

1. Всички ученици започват учебни занятия в 8.00 часа.
2. Времетраене на часовете

1 кл., 2 кл. – 35 мин.

3 кл., 4 кл. – 40 мин.

5 кл.- 10 кл. – 40 мин.

График на часовете:

1 – 2 клас 3-4 клас 5-10 клас

1ч. 8.00 – 8.35 8.00 – 8.40 8.00 – 8.40

2ч. 8.50 – 9.25 8.50 – 9.30 8.55 – 9.35

3ч. 9.40 – 10.15 9.50 – 10.30 9.50 – 10.30

4ч. 10.30 – 11.05 10.45 – 11.25 10.50 – 11.30

5ч. 11.20 – 11.55 11.40 – 12.20 11.45 – 12.25

6ч. 12.10 – 12.45 12.35 – 13.15 12.40 – 13.20

7ч. 13.00 – 13.35 13.30 – 14.10 13.35 – 14.15

1. Учебен процес без голямо междучасие и малки междучасия по 15 минути, в които задължително да се проветряват стаите.
2. Движението по коридорите е двупосочно, означено със стрелки.
3. **Ползване на стола**

* Хранене по график

ПГ – 8.30 ч.

1-2 кл. – 8.35 – 8.50

3-4 кл. – 9.30 – 9.50

5-10 кл. – 10.30 – 10.50

* Да се обособят зони за хранене за всяка паралелка
* Да се спазва разстояние между учениците при закупуването на храни и напитки
* Недопускане на споделяне на храни и напитки
* Обедното хранене да се осъществява в съдове и с прибори за еднократна употреба, опаковани отделно за всяко дете или ученик.

1. **Училищен двор**

* Максимално ограничаване на влизането на външни лица в сградата на училището чрез маркиране на зони за достъп на родители в двора и в близост до входа.
* Допускане на придружители на деца със СОП в училището при спазване на изискванията за физическа дистанция и дезинфекция и носене на лични предпазни средства.
* Разделяне на двора на зони за отделни паралелки.
* Провеждане на повече занятия навън.

1. **Физкултурен салон**

* Използване на физкултурния салон само в месеците, когато не е възможно провеждане на часовете на открито. При невъзможност, поради спецификата на сезона, във физкултурния салон се провеждат часовете само на един клас.

1. **Библиотека**

* Използване на ресурси от училищната библиотека с предварителна заявка.
* Да не влизат повече от двама ученици и да са на отстояние един от друг.

1. Определят се класни стаи за всяка паралелка, при което учителите се местят, а не учениците. Ограничава се използване само на следните кабинети - ИКТ кабинет, кабинет по готварство и физкултурен салон.
2. **Паралелките от начален етап са на отделен етаж.**
3. Осигуряване на физическо разстояние между бюрото на учителя и първия ред чинове на учениците, в т.ч. и чрез освобождаване на първия ред чинове, с цел спазване на дистанция от поне 1,5 метра по време на обучение, особено при работата на учителите с повече от една паралелка.
4. Влизането и излизането в сградата на училището, без струпване на входа и при спазване на дистанция. По коридорите да бъдат поставени разделители с ленти, които да указват посоката на движение към залата за хранене.
5. **Носене на лични предпазни средства (маски или шлемове).**

Носенето на маска или шлем е задължително:

- в общите закрити части на училището - фоайета, стълбища, коридори, санитарни възли, медицински кабинет, учителска стая, библиотека, столова (освен при хранене) – за всички ученици, учители, в т.ч. от външните за училището лица;

- в класните стаи и другите учебни помещения от учителите, които преподават на ученици от повече от една паралелка/клас/етап. При учители, които преподават само в една паралелка носенето на защитна маска/шлем е по тяхно желание;

- Носенето на маска или шлем в класната стая от учениците е по желание.

- Маските за учениците се осигуряват от децата, респ. техните родители. Училището осигурява маски в случаите, когато учениците нямат такива или не са подходящи за ползване, а за учителите - маски или шлемове.

**14. Дезинфекция на повърхностите и проветряване.**

- Ежедневно двукратно (преди началото и след приключване на смяната) влажно почистване и дезинфекция на всички критични точки – подове, бюра, чинове, маси, дръжки на врати, прозорци, ключове за осветление, парапети, уреди, екрани, тоалетни чинии, мивки, кранове и др., а при наличие на потвърден случай на COVID-19 хигиенните и дезинфекционните мероприятия трябва да се увеличат, като в зависимост от обектите варират от 4 пъти на ден до дезинфекция на всеки час.

- Учебните стаи се проветряват по време на всяко междучасие. Във всички санитарни помещения и тоалетни е необходимо да се следи за изразходването и своевременното осигуряване на течен сапун, дезинфектанти, кърпи.

- Санитарните възли се дезинфекцират всяко междучасие.

- Ежедневно почистване на класните стаи с дезинфектант след приключване на учебните занятия.

- На всеки етаж да се поставят кошчета с капак, в които да бъдат изхвърляни вече употребени и негодни за употреба лични предпазни средства.

1. **Засилена лична хигиена и условия за това:**

* Осигуряване на течаща топла вода и сапун във всяко санитарно помещение, както и в тоалетните за всички ученици и работещи.
* Поставяне на дезинфектант за ръце на входа на училището, в учителската стая, в класните стаи и кабинетите, като тяхната употреба следва да е контролирана.
* Създаване на навици за миене на ръцете с течен сапун и топла вода след посещение на тоалетната, преди хранене, след отдих на открито/физическа култура, при кихане и кашляне.
* Правилно използване на дезинфектант за ръце, който се нанася върху чисти ръце.
* Елиминиране на вредни навици, свързани с докосване на лицето, носа, устата и очите

**13**. **Възпитателни мерки**:

-Провеждане на периодични разговори/беседи в рамките на 5-10 минути, съобразени с възрастовите особености на учениците за правилата, личната отговорност и живота на всеки един от нас в условията на епидемия от COVID-19. Разговорът има за цел най-вече да напомни на учениците за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към останалите.

- Напомняне на децата да докосват по-малко предмети в класната стая и в останалите помещения, както и да не споделят храни и напитки.

- Даване на личен пример на учениците от педагогическите специалисти.

-Поставяне на видно място – в коридори, класни стаи, столове, тоалетни информационни материали за правилна хигиена на ръцете, спазване на физическа дистанция, носене на защитни маски.

14. Да се обособи място за **изолиране** на ученик или лице с грипоподобни симптоми–**игротека** 3 ет.

15. Да се създаде организация в училището за осъществяване на **медицински филтър** за наличие на грипоподобни симптоми и недопускане в сградата на училището на лица във видимо нездравословно състояние чрез измерване на температурата. Това се извършва от медицинската сестра сутрин, когато е в училище в дните понеделник, сряда и петък. Във вторник и четвъртък това се извършва от Д. Диманова – образователен медиатор. Учителите, които влизат в първия учебен час също могат да подадат обратна информация за общото състояние на учениците.

16. **Правила за поведение при съмнение или случай на COVID-19 в училището:**

- Организиране на разяснителна кампания и обучение на педагогическите и непедагогическите специалисти да разпознават симптомите на COVID-19, за да може побързо да се определят потенциалните заболели.

- Информиране на родителите за прилаганите здравни протоколи и за начина на уведомяването им при възникване на съмнение за случай на COVID-19, както и за последващите мерки.

**При наличие на един или повече симптоми при ученик:**

**Първоначално поведение**

• Ученикът се изолира незабавно в предназначено за такъв случай помещение, докато не се прибере у дома.

• На ученика се поставя маска, съобразена с възрастта му.

• Незабавно се осъществява връзка с родителите/настойниците и се изисква да вземат ученика, като се съобразяват с необходимите превантивни мерки (носене на маски за лице, използване на личен транспорт при възможност).

• На родителите/настойниците се припомнят процедурите, които трябва да следват – да се избягва физически контакт и да се консултират със семейния лекар на ученика (първо по телефона) за преценка на здравословното му състояние и последващи действия съобразно конкретната ситуация, вкл. необходимост от провеждане на тест за нов коронавирус.

• След като ученикът напусне помещението, се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция.

• Стриктно се спазват превантивните и ограничителните мерки.

• Ученикът се допуска отново в присъствено обучение в училище само срещу медицинска бележка от семейния лекар, че е клинично здрав и това е допустимо.

**В случай на положителен резултат за COVID-19 по метода PCR на ученик:**

• Родителите информират директора на училището, който трябва незабавно да се свърже със съответната РЗИ и да ѝ предостави списък с учениците и учителите, които са били в контакт с ученика в съответствие с указанията на РЗИ.

• В зависимост от характеристиките на сградата и броя на контактните лица мерките може да включват затваряне на една или няколко паралелки/клас или на цялото училище.

• Идентифициране на контактните лица и мерките, които да се предприемат в училището, се разпореждат от РЗИ и се предписват на директора на съответното училище.

• Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под 14-дневна карантина се поставят следните лица след извършена оценка на риска и определени като близки контактни:

- Ученици от същата паралелка – като родители/настойници се инструктират за провеждане на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ.

- Класният ръководител в начален етап на основно образование.

- Учители и друг персонал, осъществили незащитен контакт със заразеното лице: на разстояние по-малко от 2 м и за повече от 15 минути или без носене на защитна маска за лице.

- Други ученици, осъществили незащитен контакт със заразеното лице: на разстояние по-малко от 2 м и за повече от 15 минути или без носене на защитна маска за лице.

След отстраняване на заразения ученик и съучениците му се извършва продължително проветряване, влажно почистване и крайна дезинфекция на всички повърхности, предмети и помещенията, до които е имал контакт ученикът в последните 48 часа, след което стаята/помещенията може да се използват за учебни занятия.

• Осигурява се психологическа подкрепа, като формата й може да варира в зависимост от конкретната ситуация.

**При наличие на един или повече симптоми при възрастен:**

**Първоначално поведение**

• Лицето незабавно се изолира и му се предоставя маска, която да постави на лицето си, ако връщането у дома не е възможно в същия момент.

• Избягва се физически контакт с други лица.

• При възможност използва личен транспорт за придвижване.

• Осъществява консултация с личния си лекар за преценка на състоянието му и за последващи действия, в т.ч. и за решение дали е нужно да се направи тест.

• Директорът на училището предоставя на съответната РЗИ списък с контактните на лицето учители и ученици в съответствие с указанията на РЗИ.

• Информират се родителите на учениците, които са били в контакт с лицето.

• След като лицето напусне помещението, се извършва щателна дезинфекция в кратък срок с биоцид с вирусоцидно действие, при спазване на изискванията за дезинфекция.

• Стриктно се спазват превантивните и ограничителните мерки.

• Лицето се допуска отново на работа в училище само срещу медицинска бележка от семейния лекар, че е клинично здраво и това е допустимо.

**В случай на положителен резултат за COVID-19 по метода PCR на възрастен човек:**

• Лицето информира директора на училището, който незабавно се свързва със съответната РЗИ, която извършва епидемиологично проучване с цел оценка на риска от разпространение на инфекцията в училището и в семейството и в зависимост от това се предприемат най-адекватните мерки за изолацията в конкретния случай.

• Директорът на училището предоставя на съответната РЗИ списък с учителите и учениците, които са били в контакт с лицето в съответствие с указанията на РЗИ.

• Идентифицирането на контактните лица, както и мерките, които следва да се предприемат в училището, се разпореждат от РЗИ и се предписват на директора на съответното училище.

• В зависимост от характеристиките на сградата и броя на контактните лица мерките може да включват затваряне на една или няколко паралелки или на цялото училище.

• Лицата, които се поставят под задължителна карантина, се определят от съответната регионална здравна инспекция в зависимост от конкретната ситуация, но като правило под 14-дневна карантина се поставят лица след извършена оценка на риска и определени като високорискови контактни:

* Учениците от паралелката в начален курс, на които учителят е класен ръководител – родителите/настойниците се инструктират за провеждане на наблюдение за поява на клинични симптоми и признаци за COVID-19 и навременно уведомяване на личния лекар на детето и на РЗИ.
* Учители и друг персонал, осъществили незащитен контакт със заразеното лице: на разстояние по-малко от 2 м и за повече от 15 минути или без носене на защитна маска за лице.
* Други ученици, осъществили незащитен контакт със заразеното лице на разстояние по-малко от 2 м и за повече от 15 минути или без носене на защитна маска за лице.

• Незащитеният контакт със заразеното лице трябва да е осъществен в период от два дни преди до 14-дни след появата на оплаквания, а при установен асимптомен носител на 11 COVID-19 – от два дни преди до 14 дни след вземането на проба за изследване по метода PCR.

• Всички контактни лица се инструктират за провеждане на наблюдение по време на домашната карантина за поява на клинични симптоми и признаци за COVID-19 и за навременно уведомяване на личните лекари и на РЗИ.

• След отстраняване на заразеното лице се извършва продължително проветряване, влажно почистване и крайна дезинфекция на повърхностите в класните стаи, помещенията и предметите, до които е имало контакт лицето в последните 48 часа, след което класните стаи и другите помещения може да се използват за учебни занятия или други цели.

• Осигурява се психологическа подкрепа, като формата й може да варира в зависимост от конкретната ситуация.

**17. Алгоритъм за превключване към обучение в електронна среда от разстояние**

- Практически, когато учениците от отделна паралелка, по решение на РЗИ в резултат на положителен PCR тест на ученик от паралелката, са поставени под карантина, паралелката продължава обучението си в електронна среда от разстояние по утвърденото седмично разписание за периода на карантината, след което се завръща обратно в училище.

- Ако по решение на РЗИ няколко или всички паралелки в училището са поставени под карантина, обучението на учениците в тези паралелки продължава в електронна среда от разстояние по утвърденото седмично разписание за периода на карантината, след което се завръщат обратно в училище. В случаите на отстраняване от работа на начален учител поради положителен резултат от PCR тест учениците от паралелката продължават обучението си в електронна среда от разстояние по утвърденото седмично разписание със заместващ учител за периода на карантината, след което се завръщат обратно в училище.

- В случаите на отстраняване от работа на учител, преподаващ в повече от една паралелка, поради положителен резултат от PCR тест, при осъществяван близък контакт на учителя с ученици от повече паралелки, учениците от всички тези паралелки преминават към ОЕСР за времето на карантината, след което се завръщат обратно в училище. При спазени изисквания за осъществена дистанция с учениците обучението присъствено в училище със заместващ учител.

- При обявяване от компетентните органи на извънредна обстановка или в случаите на извънредни и непредвидени обстоятелства учениците в училището преминават към ОЕСР за срока на извънредната обстановка или на извънредните и непредвидени обстоятелства, след което се завръщат обратно в училище.

- Преминаване към обучение в електронна среда от разстояние за отделен ученик се допуска по здравословни причини в случаите, ако отсъствието му е за период до 30 дни, когато има желание, разполага с необходимите технически и технологични възможности и физическото му състояние позволява да се включи в уроци заедно със съучениците си от класа, като:

 Ученикът наблюдава, без обаче да може да участва активно в урока

 Учителят осъществява двупосочно педагогическо взаимодействие само с учениците в реалната класна стая (включването на ученик чрез виртуална връзка не пречи на учителя да осъществи пълноценно педагогическо взаимодействие с учениците в реалната класна стая)

 Ученикът не подлежи на оценяване

 Формата на обучение на такъв ученик не се променя и остава дневна

* При липса на електронни устройства от страна на учениците, преминали на обучение от разстояние в електронна среда, материалите се осигуряват на хартиен носител от образователния медиатор Д. Диманова.